User:Eliran Levi/radio jerusalem

=Radio Yerushalaim= רדיו ירושלים היא תחנת הרדיו האזורית של ירושלים והסביבה. התחנה נוסדה ב-3 בספטמבר 1995. אולפני התחנה ממוקמים במלון "שלום" בשכונת בית וגן בעיר (רחוב שחראי 24). תוכן התוכניות ברדיו משלבים בין: חדשות, ספורט, בידור ותוכניות מוזיקה מגוונות. התחנה מוגדרת כתחנת רדיו אזורית ומתקיימת בעיקר מכספי פרסום של בתי עסק בירושלים. ב-2006 במסגרת ה"שירותרום", גיוס כספים למען חיילים, השתתפה התחנה בגיוס התרומות ביום שידורים מיוחד. ב-4 בפברואר 2007 נכנס לתוקף לוח שידורים חדש ומאז התחנה לא משדרת בסינדיקציה. מידי שעה עגולה משדרת התחנה מבזק חדשות של "חדשות 10". סלוגן התחנה הוא: "תדליק, תידלק!".

שדרנים
בין השדרנים המשדרים בתחנה אפשר למצוא את: מנהל חדשות קול ישראל לשעבר שלום אורן, קריינית חדשות קול ישראל לשעבר שמירה אימבר, כתב "ידיעות אחרונות" גד ליאור, ירון אילן (מגיש התוכנית "ריח מנטה" המשודרת בערוץ 24), כתבת "חדשות ערוץ 2" רינה מצליח, עיתונאי הספורט אליעזר לחנה, השחקן והזמר ניר פרידמן, הרב אורי זוהר, מוטי פרנסיס ועוד.

מכללת רדיו ירושלים
כיום התחנה מפעילה מכללה לרדיו, קורס רדיו לנוער ולמבוגרים אותם מרכז מוטי פרנסיס. במכללה ניתן ללמוד ממגוון תחומי הרדיו כגון: מושגי רדיו, עריכת מוזיקה והתאמתה לתוכניות השונות, טכנאות שידור, הגשת תוכניות, קריינות ועוד.

אמצעי קליטה
התחנה משדרת בתדר 101FM בירושלים וסביבתה ובתדר 89.5FM בבית שמש והרי ירושלים. ב-HOT משדרת התחנה באפיק 309 בערוצי הרדיו וב-yes משדרת התחנה באפיק 71 בערוצי הרדיו. ניתן גם להאזין באתר האינטרנט של התחנה.